पोलैंड के वारशॉ स्थित प्रतिष्ठित ‘किनोतेका थिएटर’ में एक शानदार रेड कारपेट समारोह के साथ पिछले दिनों पहली बार भारतीय फिल्म महोत्सव आयोजित किया गया। इस फिल्मोत्सव में भारतीय फिल्म उद्योग के प्रमुख प्रतिनिधियों के साथ-साथ पोलैंड एवं भारत के सैकड़ों भारतीय फिल्म प्रेमियों और गणमान्य लोगों ने भाग लिया, जिनकी अगुवाई पुरस्कार विजेता फिल्म निर्माता और वेव सिनेमां के सीईओ राहुल मित्रा ने की, जो बीकानेर में अपनी निर्माणाधीन फिल्म ‘साहब,बीवी और गैंगस्टर 3′ के सेट से संजय दत्त के साथ सीधे यहां पहुंचे, जबकि उनके साथ बॉलीवुड अभिनेत्री मनीषा कोईराला भी मौजूद थीं। इस कार्यक्रम का संयुक्त आयोजन राहुल बाली और आर.सी. दलाल ने किया था।